**AZTERKETAKO GALDERAK ETA ERANTZUNAK**

1. ***Hezkuntza eskubidea zergatik da oinarrizko eskubidea? Zer inplikatzen du? Zein dira bere erronka nagusiak?***

Hezkuntza eskubidea da beste eskubideetaz gozatu ahal izateko aukera ematen duena, bere helburua gizartearen garapen osoa lortzea izanik. Hain zuzen ere, hezkuntza eskubidea ez izateak gainontzeko eskubideen urraketa ere dakar, eta hori da ezinbesteko eskubidea izateko arrazoi nagusienetarikoa. Honekin lotuta, eskubide hau arduratzen da pertsona marginatuen giza baldintzak hobetzeaz, gizarteratzeaz eta pobreziatik aldentzeaz, eta horregatik UNESCO-ren datuek garbi erakusten dute bigarren hezkuntza bukatzeak txiroen kopurua jaistea dakarrela. Bestalde, gizon eta emakumeen artean dagoen genero etena gutxitzen du, eta gaur egun oraindik eman beharreko pausua da hori. Honekin lotuta, emakumezkoen bizi baldintzak hobetuko lirateke, eta haurren hilkortasun tasa jaistea ekarriko luke kalitatezko irizpideak jarraitzen badira.

Dena den, argi eduki behar dugu hezkuntza eskubideak ezin duela edonolakoa izan. Izan ere, ziklo ezberdinak biltzen ditu, eta garrantzitsua da horietako bakoitzean suposatzen duena zer den ezagutzea:

* Lehen hezkuntza doakoa, derrigorrezkoa eta unibertsala izatea.
* Bigarren hezkuntza denentzat eskuragarria, helgarria eta doakotasunaren bidean dagoena izatea.
* Goi mailako irakaskuntza denontzat eskuragarria izatea.
* Oinarrizko hezkuntza bete ez dutenei betetzeko aukera ematea.
* Lanbide Heziketan formatzeko aukerak ematea.

Aipatutako guztia aintzat hartuta, bistakoa da hezkuntza eskubideak erronka nagusi ugari dituela. Alde batetik, hezkuntza derrigorrezkoa eta doakoa izatea lortu nahi da hezkuntzan egon daitezkeen desberdintasunak desagertaraziz. Honekin lotuta, migrazioa eta desplazamenduak aintzat hartzea lortu nahi da, errefuxiatu ugariri ez baitzaie eskolara joateko aukerarik ematen. Bestalde, estatuaren zeregina izango da hezkuntza askatasunaren eta guztiei eskaini behar zaien kalitatezko hezkuntzaren arteko oreka bermatzea, horretarako komenigarria izango litzaken finantzazioa nagusituz, uste baina diru gehiago behar baita kalitatezko hezkuntza baterako. Amaitzeko, azken erronkari dagokionez esan beharrekoa da kalitatearen exijentziak eta irakasleen profesioaren balorazioa egitea lortu nahi dela, eskola-porrota oso handia baita gaur egun oraindik ere.

1. ***Zer dira giza eskubideak eta zer nolako erlazioa dute hezkuntzarekin? (hau ezitzaion asko gustatu ta dudatan eontzat onartu o ez, fijo eztala sartzen)***
2. ***Zer diote Haurren Eskubideei buruzko 28 eta 29.artikuluek?***

28 eta 29.artikuluak bereziki azpimarragarriak dira Haurren Eskubideei buruzko Hitzarmenaren inguruan hitz egiten ari bagara. .

28.artikulua: Artikulu honekin hasteko, esan beharrekoa da estatuek ume orok gutxienez derrigorrezko lehen irakaskuntza doakoa izatea bermatu nahi dutela, ondoren etorriko lirateken bigarren hezkuntza orokorra eta lanbidezkoa garatuz. Ziklo ezberdinekin jarraituz, goi mailako irakaskuntzak, beti ere ikasle bakoitzaren gaitasunak aintzat hartuta, denentzat helgarria izan behar du, eta modu horretara haurrak hezkuntza jasotzeaz gain lan orientazioa jasotzea ere iritsiko dira.

Horrez gain, ikasleen hutsegite-kopurua gutxitzea da lortu nahi den hurrengo erronka, eta horretarako estatua eskolara joatea bultzatzen duten neurriak hartzeaz arduratuko da. Hori horrela, ez da ahaztu behar eskolako diziplina haurraren duintasuna errespetatuz aplikatuko dela, baita bereziki garapen-bidean dauden herrialdeak gogoan hartuko dituela nazioarteko kooperazioa bultzatuz.

29.artikulua: Hurrengo artikulu honetan argi geratzen da hezkuntzak haurraren nortasuna eta gaitasun teoriko nahiz praktikoak garatzeko izan behar duela onartzen dutela estatu kideek. Honekin lotuta, hezkuntzaren helburua eskubideak eta askatasunarekiko errespetua bultzatzea izango da, nagusiki identitate kulturala bultzatuz. Bestalde, hezkuntza izango da haurrak gizarte librean garatuko den bizitzarako prestatuko dituena, besteak beste elkar-ulertzea, bakea, tolerantzia, berdintasuna eta askatasuna transmitituz edo erakutsiz. Gainera, naturarenganako errespetua irakasteaz ere arduratuko da, eta ez da mugarik jarriko partikularrek hezkuntza instituzioak ireki ahal izateko.

1. ***Haurren Eskubideen Hitzarmena azaldu.***

1979-1989 urteen artean, aditu, Nazio Batuek eta GKEak lantalde bat osatu zuen eta ondoren 1990.urtean hitzarmena indarrean jarri zen.Une honetan munduko 196 herrialdek dute sinatua, EE.BBak salbuespen direlarik. Hitzarmen horrek haurra eskubidedun subjektu gisa, gizarteari bere ekarpena egiteko eta bere eskubideak defendatzeko gai den pertsona modura ezagutzen du lehen aldiz nazioarteko lege batean, eta beraz, ez da soilik babestu beharreko objektutzat hartzen. Honetan, haurren eskubideen inguruko 41 artikulu jasotzen dira . Bost oinarrizko atal aztertu behar dira Hitzarmen honetaz mintzatzean:

* **Prozesua:**
* 1978: Poloniako Gobernuaren proposamena
* 1979: Haurraren nazioarteko urtea
* **1979-1989**: Aditu, Nazio Batuetako eta GKEak osaturiko lantalde bat sortu
* 1987: UNICEF gobernuen laguntza eta hitzarmena egiteko inplikatu
* 1990: Indarrean
* Une honetan munduko 196 herrialdek sinatu ([EE.BB](http://ee.bb/). salbuespen)

* **Erreserbak eta kritikak:**
* 69 estatu kideek erreserbak egin
* 54 artikuluetatik 26k erreserbaren bat du
* Herrialde islamiarrrak: Sharia legearen kontra joan daiteke edozein, erlijio askatasuna eta adopzioa (Kafala)
	+ Mendebaldeko ikuspegitik egindako legeak direnez ez dituzte besteak kontuan hartzen.
* Beste herrialdeak: adina eta gatazka armatuak, familia kontzeptua, tutoretza eta familia bateratzea, nazionalitatea
* Haurren eskubideei buruzko batzordeak konpetentzia eskasak

* **Hitzarmenaren egitura:**
* Haurren eskubideei buruzko 41 artikulu
* Estatu kideek dituzten betebeharrak 4 artikulu (42-45)
* Berrespen prozesua 9 artikulu (46-54)

* **Oinarrizko printzipioak:**
* **Haurraren definizioa (1.artikulua)**
* Diskriminazio eza (2.artikulua)
* **Haurraren interes gorena (3.artikulua)**
* Bizitza, biziraupena eta garapen eskubidea (6.artikulua)
* Haurraren parte-hartzea eta dituen iritziekiko errespetua (12.artikulua)

* **Aukerako protokoloak:**
	+ Hau bezalako hitzarmen batek denbora behar du aurrera joan ahala egokitzapenak egiteko.
	+ Aukerako Protokoloa: betebehar gehigarriak dira. Jatorrizko hitzarmena sinatu duten herrialdeak ez ditu behartzen.
	+ Jatorrizko hitzarmenetik berrespen mekanismo independenteak dituzte
	+ **Hiru protokolo :**
1. **Haurren salmenta, prostituzioa eta pornografia (2000)**
	1. 2018ko urriko egoera: 175 estatuk sinatu (berrespen kopururik handiena jaso)
	2. UNICEF: Urtero sare hauetan milioi bat haru erori. Sare hauek langile bezala edo sexu esplotaziorako saldu.
	3. Nazioarteko kooperazio eta sentiberatasunaren beharra
2. **Haurrak gatazka armatuetan parte hartzea (2000)**

a. UNICEFen datuak: 300.000 haur inguru egoera honetan, asko erreklutatuak.

b.Protokoloak gatazka armatuetan parte hartzeko gutxieneko adina 18 urtetan ezarri

c.Haurrek babes berezia izan behar dute

d.2018ko urriko egoera: 168 estatuk sinatu, 12 egitekotan eta 17k ez dute ezer egin

1. **Komunikazio prozedura (2011)**

a.Helburua: haur eta nerabeen eskubideak hausten edo betetzen ez direnean salaketak jartzeko aukera izate edo erraztea

b.Edozein salaketa idatziz bidali behar da eta aldez aurretik estatu kidean egin daitekeen lege ibilbideak agortua egon behar du

c.Ezin dira anonimoak izan (leku askotan salaketak ipintzea ez da gauza erraza)

d.2018ko urriko egoera: 40 estatuk sinatu, 20 egitekotan eta 138k ez dute ezer egin

1. ***Zer da hezkuntza konparatua? Zeintzuk dira bere xedeak?***

Hezkuntza konparatua Parisko Marc Antoine Jullien-ek 1817an proposaturiko terminoa da. Ez da bereziki argi dagoen kontzeptu bat, eta autore bakoitzak honen gaineko definizioaren proposamen bat dauka.

Lehenengoa Henk van Daele da, eta bere iritziz, hezkuntza-zientzien osagai diziplina anizduna da, fenomeno eta egite ezberdinak aztertzeaz arduratzen dena. Gainera, hezkuntzak testuinguru sozial, politiko, ekonomiko eta kulturalekin dituen erlazioak aztertzen ditu, baita bi herrialde, eskualde nahiz kontinenteren arteko antzekotasunak eta ezberdintasunak alderatu ere, beti ere fenomeno bakoitzaren paregabetasuna azaltzeko asmoz. Ezaugarri guzti hauek aintzat hartuta, hezkuntza konparatuaren helburua hezkuntza hobetzea dela esan daiteke.

Tusquets-en ikuspuntutik, aldiz, hezkuntzan orokorrean dauden arazoei eta horietako bakoitzari bereziki egokituta, metodo konparatiboa aplikatuz, hezkuntza-arazoak konpontzen saiatzen den zientzia da hezkuntza konparatua.

Bestalde, Lauwerys ere ibili zen kontzeptu honen esanahiaren inguruan hausnartzen, eta bere ustez hezkuntza edo pedagogia konparatua hezkuntzaren teoriaren zati bat da, zeinari herrialde eta kultura desberdinetan burutzen diren politika eta praktika anitzen interpretazioa eta analisia dagokion.

Azkenik, Schneider klasikoa dugu, eta berak zioenez pedagogia konparatua bai gaur egungo zein iraganeko, eta bai gure herrialdeko zein beste herrialdeetako ekintza pedagogikoaren konparaketaren bitartez, gizabanakoaren arazo pedagogikoei erantzuten dien zientzia da.

Klasiko guztien ikuspuntuak aintzat hartuta, hezkuntza konparatua edozein testuingurutan egon daitezkeen fenomeno edo politika guztien interpretazioaz nahiz analisiaz arduratzen den zientzia da, baia hezkuntza-arazo ezberdinak konpontzen saiatzen dena.

Kontzeptu potolo hori ulertuta, aipagarria da 2 xede ezberdin dituela esatea. Lehenengo xedeari dagokionez, Cowen-entzat hiru sailetan sailka daiteke: akademikoa, profesionala edo parte hartzailea. Akademikoa hezkuntza konparatuaren teoria ezberdinak aztertu nahi direnean lantzen da. Bestalde, profesionala esaten zaio helburu nagusia geroko pedagogoen formazioaren kalitate-maila handiagotzea denean, eta azkenik, parte hartzailea izango da estatu nahiz nazioarte mailan hartzen diren erabakietan eragina dagoenean.

Bigarren xedeaz, aldiz, Ferrer arduratu zen, eta berak hiru eremutako sailkapena egiten du: pertsonala, nazionala eta nazioartekoa. Pertsonalak Cow-en sailkapeneko lehenengo bi kategoriekin du harremana, eta bereziki hezkuntza sistema ezberdinen garrantziaz, eraginaz, ezberdintasunez eta ondorioz ezagutzaz arduratzen da. Nazionala, berriz, bereziki testuinguru ezberdinetan hezkuntza konparatuak izan ditzakeen mitifikazioak hausteaz, aholkuak emateaz eta arazoen aurrean lehentasunak finkatzeaz arduratzen da. Azkenik, nazioartekoaren bereizgarri nagusia nazioarteko testuinguruan dauden egitura, arazo, programa eta ulerkuntza mailak aztertzeaz eta horien aurrean ekiteaz arduratzea da.

1. ***Zer da UNESCO? Azaldu bere jardunak.***

UNESCO hezkuntza, zientzia eta kulturarako Nazio Batuen Erakunde espezializatua da, 1945ean sortua nahiz eta indarrean urtebete beranduago jarri. Bere helburua hezkuntza, zientzia, kultura eta komunikazioaren bitartez munduan bakea eta segurtasuna lortzen laguntzea da, eta gaur egun Garapen Iraunkorrerako helburuetan oinarritzen da.

Bere xede nagusia pobrezia errotik ateraz bakea sendotzea da, eta horretarako ezinbestekotzat hartzen du Garapen Iraunkorrerako helburuetan begia jartzea. Erakunde honek hezkuntza, zientziak, kultura, komunikazioa eta informazioaren bitartez herrialdeak kudeaketa eraginkorrago batera orientatzen ditu, bereziki baliabide natural nahiz kulturalak emanez, alfabetizazioarekin lagunduz, ondare kulturalaren babesa emanez eta ideia-zirkulazio askea bultzatuz.

Bestalde, hezkuntza maila eta irakasleriaren formakuntzari buruzko txostenak egiten ditu eta hezkuntza kooperaziorako nahiz garapenerako laguntza bermatzen du.

Aginte organoei dagokienez, esan beharrekoa da badituela sektore-programa ugari eta konferentzia orokor bat.

Gainera, UNESCOrekin bat datozen kide ugari daude nahiz eta historian zehar kritika zorrotz eta gogorrak jaso dituen. Gehiago esateko, jendartearen ondare dela kontsideratzen da, eta Euskal Herrian honen adibide ugari aurki ditzakegu, hala nola, geoparkea, Santimamiñeko haitzuloak, Donejakue bidea, Bizkaiko Zubia eta beste hainbat ondare hautatu.

1. ***Zer da UNICEF? Azaldu bere jardunak.***

UNICEF Nazio Batuetako Batzar Orokorraren lehenengo bileran, hau da, 1946an sortutako erakunde bat da, zeinaren helburu nagusia Bigarren Mundu Gerrako biktimei eta gerraosteko milioika haurrei emergentziako lehenengo laguntzak ematea zen. Bere nagusitasuna zela medio, 1953an Nazio Batuetako Sistemako erakunde iraunkor bihurtu zen haurren eskubideen babesa eta haurtzaroaren beharrei erantzuteko mandatuari erantzuteko. Hainbat gorabeheraren ondoren, 1960-1980 urte bitarteetan garapenaren bidean egon zen, eta azkenean lortu zuen 1990.urterako haurren eskubideak guztiz bermatzea.

Erakunde honen helburu nagusiak haurrei behar duten laguntza eta estimulazioa ematea, familiei alaben heziketa berdintasun terminoetan egiten bultzatzea, hildakoen kopurua murriztea, haurrak tratu txar guztietatik (esplotazioa, biolentzia) babestea, Haurren Eskubideen alderako elkarteak eta politikak bultzatzea, eta hori horrela Haurren Eskubideei buruzko Hitzarmena beren misiotzat hartzea izan ziren hasiera batean behintzat.

Ildo beretik, beren misio nagusia hitzarmenean oinarritzen da, eta garapena, babesa eta biziraupena inperatibo unibertsalak direla berresten du. Gainera, garapen bidean dauden herrialdeetan eskubideak bermatzeko laguntza ematearen alde egiten du lan, hala nola, txiroenen babesaren aldeko programak eginez nahiz emergentziei erantzuna emanez. Hau esanda, bistakoa da ez dela ez erakunde diskriminatzailea, ezta alderdikaria ere, besteak beste emakumezkoei ere eskubide berdintasuna ematearekin ikusten baita bere helburuak giza garapen iraunkorra, bakea eta giza aurrerapena direla.

Izan ere, eta munduan haurtzaroari dagokionez dauden datu tamalgarriak aintzat hartuta, hilkortasun tasak eta hau bultzatzen duten faktore ugari murriztea da UNICEF-en xede nagusia, hainbat estatuen gazte justizia sistemak gero eta zigortzaileagoak baitira.

1. ***Katarina Tomasevski: 4a-k azaldu.***

Katarina Tomasevskik bereizitako 4A-k bizitzarako eta hezkuntzarako eskubidearen inguruko ezagutza eta analisia egitearen fruitua izan ziren, eta garrantzitsua da aintzat hartzea. Esan beharrekoa da euskaraz lau hitzak hizki ezberdinez hasten badira ere, 4A izena ingelesezko jatorria dutelako hartu zuela.

Eskuragarritasuna (avaliability): lehenengo kontzeptu honek hezkuntzaren derrigorrezkotasuna eta dohakotasuna biltzen ditu gurasoek bere seme-alaben hezkuntza aukeratzeko eskubidea nahiz hezkuntza erakundeak ireki eta zuzentzeko eskubidea biltzeaz gain. Izan ere, faktore guzti hauen bidez estatuak hezkuntza ezartzea, arautzea eta kontrolatzea lortu nahi da, eta honek hezkuntza denentzat eskuragarria izatea dakar.

Helgarritasuna (accesibility): helgarritasunak diskriminazioak desagertarazteari egiten dio erreferentzia nagusiki, gaur egun oraindik ere ohikoena baita bereziki jatorri soziala izatea ikaslearen hezkuntza prozesua baldintzatzen duena. Ildo beretik, esklusioa agerian utzi behar da, eskola inklusiboei indarra emanez eta hezkuntza publikoa eraginkorra eta sendotua izatea bultzatuz. Honen aurrean, Gobernuen betebeharrak izango lirateke irizpide diskriminatzaileetan oinarritutako esklusio guztiak desagerraraztea eta hezkuntza eskubideaz gozatzeko aukera oztopatzen duen guztia identifikatzea eta irtenbidea ematea.

Onargarritasuna (acceptability): Onargarritasunaren kontzeptuak bereziki pertsona bakoitza den bezala onartzea eskatzen du, bakoitzaren behar eta gaitasun ezberdinak aintzat hartuz. Horretarako, beharrezkoa izango da oinarrizko Giza Eskubideak betetzea eta gainontzekoei betearaztea, izan ikasleei nahiz irakasleei dagokienez. Hori horrela, bistakoa da kalitatezko hezkuntza baten bila joatea dela helburua, pertsona oro errespetatuko eta onartuko duen hezkuntza lortuz.

Moldagarritasuna (adaptability): Moldagarritasunaren oinarria hezkuntza norbanakoari egokitzean dago, ikastetxeak haurrengana eta Giza Eskubideetara egokituz, eta ez alderantziz. Horretarako, Gobernuen betebeharrak izango dira eskolaz kanpoko heziketa hornitzea, hezkuntza haurraren interes gorenetara egokitzea, hezkuntzaren bitartez giza eskubideak hobetzea eta kanporatuekiko arreta bermatzea.

Hori horrela, agerikoa da aniztasunerako egokitzapena behar dela, eta horretarako ezinbestekoa izango da eskola helgarria ez izatea egiten duten oztopoak agerian jartzea, diskriminazio eta biktimizazioaren aurkako babesa ezartzea eta haur guztientzako kalitatezko hezkuntza ziurtatuko duen ondasuna egotea.

Hau esanda, esan beharrik ez dago faktore ezberdinen araberakoa izango dela gizabanako bakoitzari ezarri behar zaion hezkuntza mota.

1. ***Azaldu hezkuntza sistemaren eredu zentralizatu eta deszentralizatua, eta hauen barruko beste ereduak.***
2. ***Zer da hezkuntza sistema bat?***

Hezkuntza sistema estatu bat gobernatzen dutenen kontzepzio juridiko zein pedagogikoen sintesi instituzionala dela esan daiteke. Herrialde jakin batean irakaskuntza publikoa antolatzeko sortu den egitura orokorrari egiten dio erreferentzia, eta aurrera eramateko beharrezkoak dira baliabide tekniko ugari, metodologia eta irakasleak besteak beste.

Bistakoa da hezkuntza sistema hain kontzeptu potoloa denez, elementu nagusi ugariz osatuta dagoela. Alde batetik legedia dago, zeina helburuak, edukiak, metodologia eta eskolaren antolakuntza baldintzatzen dituen. Bestetik, ikastetxe publiko, kontzertatu eta pribatuak daude, eta hauek dira agian hezkuntzarekin zuzenean erlazionatzen diren esparru nagusiak. Dena den, ikastetxe horiek funtziona dezaten beharrezkoak dira eskola eragileak, eta hauek irakasleak, zuzendariak eta orientatzaileak izan ohi dira, adituak hain zuzen ere. Azkenik, ezin dugu ikuskaritzaz ahaztu, hezkuntza sistema baten zati garrantzitsua baita, hezkuntza instituzio ezberdinak ikuskatzeaz, ebaluatzeaz eta sistema bere osotasunean gainbegiratzeaz arduratzen dena.

Hezkuntza sistemaren helburuei erreferentzia eginez, nagusiki hiritartasun demokratikorako heziketa ematea, bizitzan zeharreko hezkuntza bultzatzea, hezkuntza sistemaren ekitatea indartzea, hezkuntza hobetuz eskolako emaitzak hobetzea eta guztion arrakastara iristea dira hezkuntza sistemaren helburu nagusienak.

1. ***Azaldu OCDE eta PISA txostenaren inguruan dakizuna.***
2. ***PSOEk 1978tik aurrera egindako legeak azaldu. (lode, logse, lopeg ta loe?)***
3. ***Azaldu LOGSE legearen inguruan dakizuna.***

LOGSE, 1990ean argitaratutako Hezkuntza Sistemaren Antolamendu Orokorrerako Legea da. Bere ekarpen nagusiak 10 urteko eskolaratzea ezartzea eta derrigorrezko hezkuntza 16 urtera arte luzatzea, eskola eredu barneratzaile eta integrala sustatzea, Batxilergoaren eta Lanbide Heziketaren arteko aukeraketa posible izatea eta Lanbide Heziketa modernizatzea dira.

Bestalde, eta eskola-kontseiluei ematen zitzaien garrantzia alde batera utzita, Hezkuntza Berezia arautu zen, zeina pausu garrantzitsua izan den, eta bestalde ikuskapen funtzioa eta tutore/orientazio jarduera definitu zituen.

Bere ekarpen guztiak aintzat hartuta, LOGSE adostasun handiarekin onartutako legea izan zen.

Gehiago esateko, LOGSE-ren berrikuntzen abanikoa oso zabala da, eta hauek dira garrantzitsuenak edo nabarmenenak:

* Oinarrizko hezkuntza 6 eta 16 urte bitartean zehazten du
* Hezkuntza ez da derriorrezkoa 6 urte bete arte.
* Helduen hezkuntza arautzen du
* Lanbide Heziketako erreforma sakona ezartzen du.
* Hezkuntza-premia bereziak dituzten pertsonentzat hezkuntza arautzen du zailtasunak dituzten ikasleei arreta berezia jarriz.
* Irakaskuntzaren kalitatea hobetzen laguntzen duten baliabideak eta irakasleen espezialitateak ezarri ziren.
* Oinarrizko Curriculumaren Diseinua egiten du.
* LHko gela bateko gehienezko kopurua 25 ezartzen da eta DBHn 30.

Hau guztia esanda, ekarpen eta berrikuntza ugari egin zituen legea izan zela esan daiteke, eta hortik dator hezkuntzaren historian zehar izan duen oihartzuna. Dena den, esan beharra dago PP agintean jarri zenetik ez zela erraza izan lege hau aurrera eramatea, aginte politiko horren nahia LOGSE-ri nagusitasuna kentzea baitzen.

1. ***Frantziako eta Ingalaterrako egitura administratibo eta instituzionalak azaldu.***

Guri zuzenean eragiten digun hezkuntza sistemaz gain, garrantzitsua da hain gertu ditugun Frantziako nahiz Ingalaterrako hezkuntza sistemen inguruko ideia orokor bat edukitzea, batez ere egiturei dagokienez.

Frantziako hezkuntza sistemaren egitura administratiboari erreferentzia eginez, esan beharrekoa da deszentralizazio txiki bat ikusten hasi berria dela. Orain arte gobernuak zituen hainbat konpetentzia lurralde eta komunitate ezberdinetara transferitu dira, eta honek eragina izan du bertako hezkuntzan. Bestalde, interesgarria da langileei estatuak ordaintzen dietela jakitea.

Egitura instituzionalari dagokionez, aldiz, aipagarria da irakaskuntza mixtoa dela esatea, eta baita erlijioak eragin zuzena izan dezakeela ikastetxe motaren arabera. Izan ere, eskola publikoak orokorrean laikotasunean oinarritzen dira, baina ikastetxe pribatu gehienak erlijiosoak izan ohi dira.

Ingalaterra????

1. ***Azaldu LOMCE legearen inguruan dakizuna.***

LOMCE legea Vert Legearen segida gisa sortu zen eta 2013an jarri zen martxan ikuspegi aurrerako eta sortzaile baten adierazle gisa. Bere helburu nagusia Espainiako hezkuntzaren kalitatea hobetzea da, eta horretarako nagusiki eskola-porrota murriztea eta hezkuntza arrakasta areagotzea dela esan genezake, horretarako irizpide internazionaletan oinarrituz eta ikasleen espiritu ekintzaileari indarra emanez. Hori horrela, ondoren enplegagarritasun egoki batera iritsiko lirateke, eta hori da lege honen xedea.

Ildo beretik, LOMCE-k eragin berezia egiten duen hiru arlo nabarmentzen ditu hezkuntza sistema eraldatzeko helburuarekin, eta horiek informazio eta komunikazio teknologiak, eleaniztasunaren sustatzea eta Lanbide Heziketaren modernizazioa dira.

Berrikuntzei dagokienez, ikasketa-prozesu batek igaro ohi dituen ziklo ezberdinetan nabarmendu dira.

Lehen Hezkuntzaren kasuan, garrantzitsuena erlijioa ebaluatu beharreko materia gisa berreskuratzen duela da, gainerako ikasgaien maila berean baloratzea lortuz. Bestalde, 6 ikasturteko zikloa izatea ezartzen du, hirugarren ikasturtean ikastaro bat eginez eta kurtso berean nahiz azkenengoan oinarrizko gaitasunen lorpen maila egiaztatuko luken azterketa bat legeztatuz.

Bigarren Hezkuntzari dagokionez, irakaskuntza programaren antolaketa izango litzake nagusiki azpimarratu beharrekoa. Dena den, DBHko azken urtean bi aukera eskaintzearen aldekoa da lege hau, beti ere gobernuak diseinatutako enborreko gaiei garrantzi handiagoa emanez. Ziklo hau eleanitza izango da, eta besteak beste Lehen Hezkuntzan bezalaxe erlijioari garrantzia emango zaio, Lanbide Heziketarako modu berriak egongo dira, hezkuntza askatasuna bermatu nahi da.

Lege honen jarraitzaile direnen ustez guztiz egokia bada ere, puntu eztabaidagarri ugari daude LOMCE-ren printzipioei dagokienez, eta nagusienak enborreko gaien garrantzi maila ezberdina, itunpeko eskolei emango lioketen laguntza eta hezkuntza diferentzialaren bermaketa dira. Izan ere, ez da bidezkoa ikasketetan onak direnei aurrera jarraitzeko bidea ematea eta hain onak ez direnei lagundu beharrean zuzenean lanera bidaltzea.

***ONARTU EZ DITUEN GALDERAK:***

1. ***Zer dira Nazio Batuetako Erakundeak?***
2. ***Zeintzuk dira aukerako protokoloak?***
3. ***Azaldu zertan datzan Moyano Legeak.***